Táto prvá správa o stave opisuje prípravné práce, ktoré Komisia, agentúry a členské štáty vykonali od 1. januára 2019 do 30. septembra 2019. Vychádza z informácií, ktoré poskytli členské štáty a agentúry prostredníctvom dotazníkov a výsledkov dosiahnutých na zasadnutiach workshopoch.

3.realizačná fáza III (pripravená na uvedenie do prevádzky do konca roka 2021 ): úplné vykonávanie všetkých ustanovení nových nariadení o SIS.

2.realizačná fáza II (pripravená na uvedenie do prevádzky do konca roka 2020): všetky členské štáty môžu používať automatizovaný systém identifikácie odtlačkov prstov (AFIS) na vyhľadávanie v SIS podľa odtlačkov prstov;

1.realizačná fáza I (pripravená na uvedenie do prevádzky do konca roka 2019): Europol a členovia tímov nasadených Európskou agentúrou pre pohraničnú a pobrežnú stráž majú povolený prístup k všetkým kategóriám zápisov v SIS;

2.1.Zainteresované strany

Na dosiahnutie úplného vykonávania nových nariadení o SIS do konca roka 2021 je potrebná úzka spolupráca rozličných zainteresovaných strán.

Komisia je zodpovedná za monitorovanie procesu vykonávania, zabezpečenie správneho a harmonizovaného vykonávania právnych ustanovení a za prijatie potrebných vykonávacích a delegovaných aktov.

Agentúra eu-LISA je zodpovedná za vývoj centrálneho SIS a komunikačnej infraštruktúry vrátane prípravy technických špecifikácií, testovania a uvedenia nového SIS do prevádzky v požadovaných lehotách.

Členské štáty sú zodpovedné za vývoj svojich vnútroštátnych systémov v súlade s vývojom v centrálnom SIS a za dokončenie všetkých potrebných právnych a procesných príprav na spracovanie údajov SIS a doplňujúcich informácií v súlade s novými nariadeniami o SIS.

Európska agentúra pre pohraničnú a pobrežnú stráž, Europol a Eurojust sú zodpovedné za všetky prípravy, ktoré oprávneným používateľom umožnia prístup k údajom SIS v súlade s novými nariadeniami o SIS.

2.2.Komisia

2.2.1.Koordinácia činností a zapojenie zainteresovaných strán

Komisia zriadila v januári 2019 sieť expertov z príslušných orgánov členských štátov a agentúr EÚ s cieľom koordinovať činnosti a pomáhať Komisii pri viacerých úlohách:

·v rámci skupiny odborníkov pre informačné systémy pre hranice a bezpečnosť bola zriadená a podskupina pre SIS a podskupina pre SIRENE ; Úlohou podskupiny pre SIS je poskytovať Komisii odborné poradenstvo o technických možnostiach na dosiahnutie správneho vykonávania nových ustanovení a funkcií SIS a pripraviť delegované akty; úlohou podskupiny pre SIRENE je poskytovať Komisii odborné poradenstvo o požadovaných úpravách postupov SIRENE;

·vznikol výbor („Polícia SIS-SIRENE“ a „Hranice SIS-SIRENE“), ktorého úlohou je pomáhať Komisii pri príprave potrebných vykonávacích aktov. Výbor je hlavným rozhodovacím orgánom, ktorý schvaľuje odporúčania odborníkov predložené v podskupinách pre SIS a SIRENE alebo na technických stretnutiach vedených agentúrou eu-LISA.

Komisia sa aktívne zúčastňuje na činnostiach a technických stretnutiach vedených agentúrou eu-LISA a zabezpečuje koordináciu činností rozličných zainteresovaných strán prostredníctvom pravidelných stretnutí výboru SIS-SIRENE.

2.2.2.Stanovenie požiadaviek na technický vývoj

V prvom kroku sa práca Komisie a expertov členských štátov zamerala na prípravu požiadaviek na technický vývoj centrálneho SIS v súlade s novými nariadeniami.

Hlavné práce na stanovení požiadaviek týkajúcich sa nebiometrickej časti SIS boli ukončené v apríli 2019. Po schválení výborom SIS-SIRENE boli dohodnuté body buď zaslané do agentúry eu-LISA na ďalšie technické rokovania s členskými štátmi a na zahrnutie do technických špecifikácií, alebo zapracované do návrhu nových vykonávacích aktov.

Nové nariadenia o SIS si takisto vyžadujú výrazný rozvoj biometrických spôsobilostí SIS. Spoločné výskumné centrum Komisie uskutočnilo tri štúdie o vykonávaní nových biometrických spôsobilostí v SIS, o identifikácii odtlačkov prstov a dlane, o identifikácii tváre a o profiloch DNA. Zo štúdií, ktoré boli dokončené v júni 2019, vyplynulo niekoľko odporúčaní a záver, že uvedené technológie možno v SIS použiť. Spoločné výskumné centrum takisto neustále podporuje Komisiu a agentúru eu-LISA počas technických diskusií s členskými štátmi.

2.2.3.Príprava technických vykonávacích opatrení

Komisia začala s prípravou vykonávacích opatrení zameraných predovšetkým na technické pravidlá vkladania alfanumerických údajov do SIS a ich spracovania. Na konci vykazovaného obdobia sa medzi členskými štátmi a Komisiou dosiahla široká dohoda o obsahu týchto vykonávacích opatrení. Komisia má v úmysle začať postup prijímania v roku 2020. Komisia má v úmysle aktualizovať v priebehu roku 2020 existujúci vykonávací akt o kvalite biometrických údajov na základe odporúčaní Spoločného výskumného centra a výsledku technických diskusií v tejto oblasti vedených agentúrou eu-LISA.

2.2.4.Príprava aktualizácie príručky SIRENE

Príručka SIRENE je vykonávací akt, ktorým sa stanovujú postupy výmeny doplňujúcich informácií týkajúcich sa zápisov v SIS. Z dôvodu rôznych medzníkov vo vykonávaní, ktoré sa stanovujú v nových nariadeniach, treba príručku SIRENE aktualizovať v dvoch fázach: